JohanHeinsen/ENO huggingface dataset:
Viborger Samler, 1816-01-15
Coureren anmærker, at de Tidender man her faaer directe fra Sydamerika, immer ere til Fordeel for Jnsurgenterne, da derimod de vi faae fra Spanien, ere gunstige for Royalisterne.
Viborger Samler, 1816-01-15
De østerrigske Erkehertuger ere nu i Brighton, Da Chinaskibet Carl Moira paa sin Hjemreise ville anløbe St. Helene, nødte Batterierne det, ved at fyre flere Gange, til at seile videre uden at anløbe Øen.
Viborger Samler, 1816-01-15
Et Brev fra Paris siger: Den 22 Decbr. var stort Selskab hos Hertug Wellington, hvor Hertugerne af Berry og Feltre (Clarke) som og Reggiø(Marmont) vare tilstæde. Den sidste gielder for mange som et Bete noire (sort Beest) men Wellington behandlede ham meget opmærksomt. Marmont og Lavalette have været Adjutantere sammen hos Bonaparte som Consul, i Jtalien. Clarke, Marmont, Barbe Marbois og Richelien stemte forLavalettes Benaadning; selv Kongen havde intet derimod; men - der var en fatal Omstændighed i Veien.
Viborger Samler, 1816-01-15
Paris d. 28 Decbr. Kongen har i Hovedstæderne ophævet Underpræfekternes Embeder. Hs. M. har af sin Privatkasse givet 320,000 Fr. til de Fattige i denne haarde Vinter.
Viborger Samler, 1816-01-15
Den natlige Gudstjeneste paa Julenatten har end ikke for Revolutionen været holdt med større Andagt og Festlighed end i Aar; af Forsigtighed vare Militærpatrouller overalt i Gaderne.
Viborger Samler, 1816-01-15
Den 21de Decbr. forsikre Privatbreve, at alle de Protestantiske Kirker i Nismes ere blevne aabnede, Klokkerne ringede og strømmeviis kom de Andægtige til deres Andagtshuus. Uagtet vel den offentlige Forfølgelse mod Protestanterne i Nismes er ophørt, sidde dog mange endnu og smægte i Arresterne og nogle nødes til, for ei at sulte ihiel, at blive Katholske.
Viborger Samler, 1816-01-15
En Transport krigsfangne Franske ere d. 29de Decbr. afgaaede fra Bryssel hertil. Et Selskab skal have tilbudet Kongen af Neapeat udruste 4 Fregatter og 12 Galeier imod Barbareskerne.
Viborger Samler, 1816-01-15
Det hedder at Lavalette har forklædt sig som Postillon og reist som Stafet for at bestille Heste for et stort Herskab, som kom strax bag efter.
Viborger Samler, 1816-01-15
Den preussiske General Maffling vil i Morgen, relse herfra til Cambray og bliver i Hertugen af Wellingtons Hovedqvarteer.
Viborger Samler, 1816-01-15
Hertug Richelien siger man skal afgaae fra Ministeriet og faaer Hertugen af Montmorency til Eftermand. De Deputeredes Kammer skal beskylde ham for, at have begunstiget Lavalettes Flugt. Den Anførsel, at Lavalettes 12aarige Datter og hendes Kammerpige skulle være indspærret i et Kloster, er usandt; hun har i nogle Aar været i en Pensionsanstalt, og kom strax efter sin sidste Bortgang fra Fængslet i den igjen. Frue Lavalette er eneste Datter af Senator Beauharnois, som var en Svoger til den afdøde Keiserinde Josephine.
Viborger Samler, 1816-01-15
Da man i de Deputeredes Kammer d. 27 Decbr. forelæste Lovforslaget til Benaadning for de Bandlyste, vare, foruden mangfoldige andre, og den tyrkiske Gesandt Tilhørere.
Viborger Samler, 1816-01-15
Brüssel d. 1ste Januar. Man troer Kongen af Nederlandene vil forbyde de Franske som ere bandlyste efter Forordn. af 24 Juli, at opholde sig i Belgien.
Viborger Samler, 1816-01-15
Det Sagn, at Lavalette skulle have været her, et ganske usikkert og synes udspredt af et vist bekjendt Partii.
Viborger Samler, 1816-01-15
Blandede Efterretninger.
Viborger Samler, 1816-01-15
(Af Alt. Merk. og Hamb. Corresp.) Madrid. Den Spanske Konges Formæling, med den ældste af Prindsregenten af Portugals 6 Døttre, Marie Theresia, er nu saa vis, at Garder, ne ere afgaaede til Cadix for at modtage Prindsessen.
Viborger Samler, 1816-01-15
Paris. Ved en kongelig Forordn. af 20 Decbr., som er antaget af Kamrene, er Oprettelsen af saakaldte Prevotal-Retter nu befalet. Disse Retter, som bestaae af en Præsident og en Prevot, hvilke udnævnes af Kongen og 4 Dommere, skulle dømme over alle Oprørsforbrydelser, være sig i Handling eller ved Tale og Skrivter. Dommene afsiges i sidste Jnstants, uden Appel til Kassationsretten, og fuldbyrdes inden 24 Timer, naar Retten ikke finder Anledning at anbefale den Domfældte til Kongens Naade. Denne Lov sættes ud af Kraft i Aaret 1817, hvis den ei forinden skulde blive fornyet.
Viborger Samler, 1816-01-15
Preussen. Den 18de d. M. skal Kronnings og Ordensfesten i Forening med en Takkefest for Freden høitideligholdes saavel i alle Berlins Kirker som over hele Monarkiet.
Viborger Samler, 1816-01-15
Som bekjendt, skal Landeværnet her til Lands ogsaa i Fredstider vedblive at udgjøre endeel af den væbnede Magt, dog saaledes, at hele Mandskabet. med Undtagelse af Bataillons=Staberne, permitteres. Det inddeles saavel i Jnfanterie og Kavallerie som Artillerie. Hvert District faaer sine visse Regimenter af 1ste og 2den Klasse. Den første holder i Fredstider aarlig to og den anden een Mønstring a.
Viborger Samler, 1816-01-15
Frankrig. En Journal betitlet: "den redelige Kongeven" er bleven forbudet, fordi derudkom to forskjellige Udgaver. Historien om Marskal Neys Proces i 2 Bind er ogsaa konfiskeret.
Viborger Samler, 1816-01-15
Fyrst Blücher finder ret Behag i sit Ophold i Frankfurt. Foruden Erkonge Hieronymus's Reisevogn, som blev taget i Slaget ved Belle-Alliance, er han i Besiddelse af Napoleons Hat, hans grønne Krigsfrakke og Skarlagens guldbroderede Kappe, og det er slet ikke vanskeligt at faae disse Rariteter at see. Jblandt andre Anekboter af Fyrstens egen Mund er følgende: Som bekjendt var Folkets Trængsel for at faae ham at see i London, ubeskrivelig, og naar han kjørte ud maatte han for det meeste holde den ene Haand ud af Vognen, som da blev saa fortrykket og forklemt, at han var næ ved at miste den. For nu at komme ud af denne Forlegenhed, faldt Fyrsten paa at lade gjøre en udstoppet Handske, som da uden Fare kunde udføre den virkelige Haands Rolle.
Viborger Samler, 1816-01-15
Preussen. Ved den ulykkelige Explosion af Krudttaarnet i Danzig, omkom i det hele 41 Mennesker og 51 bleve qvæstede.
Viborger Samler, 1816-01-15
Efter Privatberetninger fra Paris ere mange Personer blevne comprommiteerte ved Lavalettes Undvigelse. Den første Mistanke faldt paa alle Kgl. Ministre, at de derved havde seet igjennem Fingrene; og dernæst beskyldes Justits Ministeren, for at have opholdt Dommens Fuldbyrdelse.
Viborger Samler, 1816-01-15
J Rom er Oversættelsen af Hr. v. Pradts Skrivt over en Ambassade til Warschau, forbudet og konfiskeret af Jnquisitionen.
Viborger Samler, 1816-01-15
Den hellige Saraments Kirke i Paris er i disse Dage bleven berøvet alle sine Kostbarheder, ved et Kirkeran.
Viborger Samler, 1816-01-15
Marschall Soult, der nu har boesat sig i Belgien, skal, efter Forlydende, medbringe en Formue af 27 Mill. Franker. Ogsaa Generalerne Gerard og Maison befinde sig nu i Brüssel.
Viborger Samler, 1816-01-15
Hs. M. Kongen af Frankrig lader i denne haar de Vinter uddeele betydelige Summer til de Nødlidende, dog uden at ville ansees som Giveren.
Viborger Samler, 1816-01-15
En af den engelske Regjerings Agentere er pludselig forsvunden, og paa hans Eiendomme er lag Beslag for mere end 50000 Pd. Strl.
Viborger Samler, 1816-01-15
Det saakaldte Danischkoische Palais i Petersborg, forhen beboet af Storfyrstinde Catharina, bliver nu paa det prægtigste indrettet til Storfyrst Michaer og tilkommende Gemalindes, Prindsesse Charlotte af Preussens Modtagelse.
Viborger Samler, 1816-01-15
1000 Stkr. Spanske Faar ere fra Frankrig underveis til det Brandenborgske.
Viborger Samler, 1816-01-15
J London er nyligen udkommet en Carricatur. som forestiller Bonapartes Landing paa St. Helena Jndvaanerne ile, ridende paa Rotter, til Strandkysten for at modsætte sig den. Napoleon sidder paa en Tigerkat; de ham ledsagende Commissairer paa andre allegoriske Dyr. De bære Fahner, hvorpaa de Velgierninger, Napoleon lover Øen: Continantalsystem, Conscription o. s. v. findes optegnede.
Viborger Samler, 1816-01-15
Norge. Storthinget har under 15 Sept. antage Kongens provisoriske Anordning af 12 April, angaaende at Danske Skibe og Vare skulle, med Hensyn til Told=Afgivterne, behandles som uprivilegeret Nations. Hs. M. har under 25 Octbr. Sanctioneret som Lov denne Storthingets Beslutning. Ved et Cirkulaire fra den Svenske Regjering er Udgiverne af Dagblade og periodiske Skrivter paalagte samme Ansvar for hvad løse Blade eller Skrivter, de lade følge med deres Tidender, som for disse selv, da som her siges, derved Skamskrivter under Beskyttelse af et iøvrigt uskadeligt Dagblad deels allerede ere udspredte, deels endnu fremdeles kunne udspredes i Publikum.
Viborger Samler, 1816-01-15
Et den 16 Decbr. i Christiania holdt Lagthing har ikke kunnet bifalde Odelsthingets Forslag om en nyt Pengevæsen; men atter indstillet endeel Forandringer ved samme, hvorefter Rigsbank-Jndretningen og de regulerede Hæftelser i Eiendomme vedblive for Norge, bygget paa de Grundsætninger, som Forordn. af 5 Jan. 1813 indeholder, med bestemte Jndskrænkninger, hvoriblandt, at endeel af Rigsbanks=Repræsentativerne besørges inddragne til Tilintetgjørelse, deels ved Jndfordring af Hæftelser, nes Renter, deels ved Jndkrævning af Statens udestaaende Kapitaler og deels ved en almindelig Ska paa Formue og Næring. Ved denne sidste skal i Aaret 1816 inddrages 800,000, og i hvert af Aarene 1817 og 1818 ligeledes 400,000 Rbd. S. V.
Viborger Samler, 1816-01-15
Indenlandske Tidender. (Af Statstidenden, fyenske, o. a. d. Aviser.)
Viborger Samler, 1816-01-15
Kjøbenhavns Børs den 9 Januari. Cours. Hamb. 2 M. 692, a vista 7000, Amsterdan2 M. 640, a vista 648. London 2 M. 29 Rbdlr. Spec. 700. - Specier solgtes til 41 1/2 Rbmk., for Committeesedler blev givet (med Rente) 78 a 79 pr. 100; Oblig. 62. Norske Sedler 37.
Viborger Samler, 1816-01-15
J Ribe Stift ere i Kirkeaaret 1815 kopulerede 1409 Par. Af Mandkjønnet ere fødte 2308 og af Qvindekjønnet 2209, ialt 4517, hvoraf uden Ægtesk. 254. DeDødes Antal var 2669, 1339 af Mand= og 1330 a Qvindekjønnet; altsaa 1848 flere Fødte end Døde. Blandt de Fødte vare 26 Par Tvillinger. Jkkun 1 har født Trillinger. Af de Døde ere 71 omkomne ved ulykkelige Hændelser, de Fleste ved at drukne, og 2 have ombragt sig selv. 29 have opnaaet en Alder over 90 og 2 bleve over 100 Aar.
Viborger Samler, 1816-01-15
Jblandt de Forslag, som idelig læses paa Papiret om vort Pengevæsen, er ogsaa et, hvorefter den fuldstændigste Løsgivelse af Vexel=Handelen ansees som Middel til at afhielpe Pengemangelen uden Rigsbankpengenes Forøgelse. Paa Øerne Agersøe og Omøe har en Art af Ham stere i de senere Aar formeret sig i betydelig Mængde og begyndt at anrette deres Ødelæggelser, ikke allene paa Korn- og Kløvermarkerne, men ogsaa i Kornstakkerne, Laderne og Haugerne. De ligesom underminere Jorden, hvorved Sæd= og Græsrødderne deels blive løsnede fra, deels blive begravede under det opskudte Muld, ødelægge den i Væxt staaende Sæd, fortære eller gjemme i deres Huler de modne Ax og synes især at finde Smag i Bælgfrugter og Rødder, saasom Sellerie, Petersillie og Gulerødder. Allerede have disse Øer liidt betydeligt, men endmere ville de komme til at lide, hvis disse skadelige Gjæster, der formoder at dære didbragte med et eller andet fremmed Skib skulde formere sig i samme Grad som hidtil. En af disse Øers Beboere giver sig derfor den Frihed at anmode kyndige Mænd om, gjennem Statstidenden behageligen at opgive de Midler, hvorved disse saa skadelige Dyr enten mærkeligen kunde formindskes eller ganske udryddes.
Viborger Samler, 1816-01-15
Den i Fyen ny opkomne Landeplage med Maarkatten tiltager ogsaa Aar for Aar, uden at endnu Nogen har kunne angive sikre Midler til at standse eller udrydde samme, hvilket dog maae synes at være en Sag af Vigtighed for det Offentlige. Et af de Raad, som synes værd at prøve nærmere, men bør bruges med den fornødne Forsigtighed, skal være, at lægge et Æg, hvori er kommet Gift, paa det Sted, hvor Man veed Dyret kommer. Man kan mærke en saadant Æg med Kull, for i al Fald at kunne kjende det fra de andre.
Viborger Samler, 1816-01-15
Justitsraad Høst, Major ved Artilleriet og Kasserer ved Øresundstold, som sidst i Decbr. kom fra Helinget til Kjøbenhavn, for at aflægge Regnskab, et leven bestiaalen for 38,500 Rbd. i rede Penge. Det tegner til gyldne Tider for Sværmeriet. Den en Smaaprofet opstaaer efter den anden, og i det de synes et kjæmpe for Religionen, føde de blot deres clvkjerlighed, Jndbildskhed og Lyst til at gjøre Opsigt. Saaledes er nylig i Sønderborg udkommet en Skrivt, under Titel Glædens Kilde, eller en aandelig Tale af P. H. Steenschwang, en foregiven holsteensk Student, der ogsaa er bekjendt af sit Ophold i Fyen. J en Fortale paa halvfjerde Ark hudflettet han, som en anden Hans Hauge, de dandsende Præster, eller paa anden syndig Maade agerende Geistlige, titulerer dem for Verdens Præster, Syndens Tjenere, Aagerkarle, Spillere, Drankere, Gøglere, Prangere a. Paa Dandsen er denne selvbagte Atpostel især saa ved, at han erklærer ingen maa eller kan optages som Medlem i Jesu Menighed, der ei ved en hellig Eed frasiger sig al Deelagtighed i denne kjødelige Leeg." Skriftet har desuden nogle Vink af saa obsen en Natur, at man maa blues ved at læse det paa Prent. Den Forvirring, der ved dette Slags Skrivter kan afstedkommes, burde ikke blive ubemærket. Endog i Fyen skal virkelig findes dem blandt Landalmuen, som have mistet Forstanden over deres Læsning.
Viborger Samler, 1816-01-15
Nyested, d. 3 Jan. Natten imellem den 30te og 31te December f. A. var her ved Nysted saa stærk en Storm, at alle Fartøier og Baade, som laae her i Havnen, drev løse fra de Pæle, til hvilke de vare fastbundne, og bleve adspredte til alle Sider. Tvende Fartøier dreve heelt ud til Skandsen tilligemed adskillige Baade, og vare sandsynligen gaaede til Søes, dersom de ikke vare blevne stoppede af Jsen, der var sammenskruet i Udløbet fra Havnen. D. D. H. H. Prinds Christian Frederik og Prindsesse Caroline Amalia tilligemed H. H. Prinds Frederik Carl Christian forlode Alsøe den 5 Januar ved Middagstid og ankom til Faaborg, samme Dag om Eftermiddagen Kl. 5 D. D. H. H. behagede at tage Natteqvarteer hos Hr. Kammerherre, Grev Bille Brahe paa Hvedholm og fortsatte Dagen derefter Reisen til Odense, hvor Høisamme i bedste Velgaaende indtraf og Eftermiddagen Klokken. 2.
Viborger Samler, 1816-01-15
Det spanske General=Konsulat i Helsingøer har bekiendtgjort følgende: "Da Hs. Katholske Majestæt ønsker at give sine Undersaatter den størst muelige Opmuntring til Handelens Fremme med andre venskabelige Magter, saa er dem forundt Tilladelse at handle direkte paa Porto-Riko fra alle de europæiske Havne hvor spanske Konsuler ere ansatte. - Ogsaa tillader Hs. Katholske Majestæt alle og enhver, Hvid eller Sort, naar han er af den katholske Religion, at boesætte sig paa Porto-Riko.
Viborger Samler, 1816-01-15
Døde Sønderborg; Frue Captaininde Char. Mar Ziemer f. Goldt, 62 A. Rendsborg; Mad. Herdahl f. Bøgild, 82 A. Haderslev. Raadmand Jes Petersen, 56 A. Kjøbenhavn. En tatsraad Christ. Albr. Fabricius, forhen Committeret i Oekonomie= og Commercekollegiet. Krigsraad C. T. Wulfs Sønner Christ. Frid. Andreas 16 A. og Carl Ludvig 1 1/2 (Moderen døde kort før) Fyen. Enke Grevinde af Trampe f. Poulsen. Odense: Student N. V. J. Schneeweiss, Skolelærer. Himmestrup ved Viborg. Cancellieraad C. Hedegaard.
Viborger Samler, 1816-01-15
Bekjendtgjørelser. Den 7de i denne Maaned var mig den tungeste blant mine Dage, da det algode Forsyn bortkaldte fra mig en inderlig elsket Mand, Cancellieraad og Birkedommer, Christen Hedegaard i hans Alders 52de Aar. Dette for mig, der med ham levede det lykkeligste Ægteskab paa 12te Aar, smertelige Tab, bekjendtgjøres herved fraværende Familie og Venner, om hvis Deeltagelse i min bittre Sorg, jeg er overbeviist. Himmestrup, den 12te Januar 1816. M. C. F. Hedegaard. fød Sehestedt.
Viborger Samler, 1816-01-15
I det dramatiske Selskab giver en Forestilling førstkommende Søndag d. 21 lanuar om Aftenen Kl. 6. Jndgangen aabnes Kl. 5. Billetterne kunne bebage. lig afhentes samme Dags Formiddag fra Kl. 9 til 12 Mantzius.
Viborger Samler, 1816-01-15
En ung Mand som er Jurist og for Tiden ernærer sig som Sagfører, ønsker til 1ste Mai 1816 Tjeneste som Forvalter ved et complet Jordegods eller som Fuldmægtig ved et Amtscontoir, Han har i flere Aar tjen deels som Forvalter, deels som Fuldmægtig, og til Beviis for sin Duelighed og Orden kan han forevise udmærket gode Attester. Nærmere Underretning faaes paa Adresse=Contoiret.
Viborger Samler, 1816-01-15
Efter Fortegnelsen over de Bøger, som fra Hr. Kammerherre og Oberstlieutenant Greve Scheels Bibliotel ere udlaante, befindes endnu Mange som ikke have til tilbageleveret de dem laante Bøger. Da nu Bibliotheket skal ordnes og Catalog forfattes over dets Jndhold, og Correspondence med samtlige Laantagere ville blive et vidtløftigt Arbeide, saa opfordres herved samtlige Vedkommende til uopholdeligen at aflevere til Høiærværdige Hr. Pastor Kamp til Gjerrild Præstegaard, pr. Scheel, som Befuldmægtiget til Modtagelsen, de laante eller modtagne Bøger bemeldte Bibliothek tilhørende, Administrations og Realisations Commissionen i Lehnsgreve Scheels Boe d. 31te Decbr. 1815. Guldencrone. Aagaard. N. Bjørn.
Viborger Samler, 1816-01-15
De Herrer Officerer af Andet Jydske Jnfanteri-Regiments 4de Bataillon, som ere berettigede til Priispenge af de i Aaret 1813 tagne Priser Fama, Wielland og Justitia, ville enten personligen eller ved Fuldmagt imod, Qvittering hæve de dem af ovennævnte Priser tilkommende Priispenge hos Viborg d. 10de Jan. 1816. Spaeth.
Viborger Samler, 1816-01-15
Major i 2det Jydske Jnfanteri-Regiment.
Viborger Samler, 1816-01-18
Udenlandske Tidender.
Viborger Samler, 1816-01-18
(Af Alt. Merk. og Hamb. Corresp.)
Viborger Samler, 1816-01-18
London d. 3 Januar. J Lordag Aftes holdtes et langt Geheimekabinetsraad i Brighton, som man siger angaaer en i Vær værende Formæling mellem den Engelske Kronprindsesse og een af de Østerrigske Erkehertuger. Begge Erkehertugerne ere nu her i London og have under Ledsagelse af Sir W. Congreve beseet Slottet Afrundel.
Viborger Samler, 1816-01-18
De Engelske Marinesoldater, som under Krigen vare 25000 Md., ere nu reducerede paa 6500 nær.
Viborger Samler, 1816-01-18
Paa Domingo har d. 19de en frygtelig Orkan anrettet stor Skade. For Kongen af Hayti (Christoph) forfærdiges her 2 kostbare Epauletter og et langt Skulderbaand. Hine ere strede med Laurbærblade af Smaragder og Stjerner af Diamanter.
Viborger Samler, 1816-01-18
Kjøbmændene paa St. Thomas have foræret Admiral Durham en Bathordens Stjerne af Diamanter, for hans mod Øen udviiste Velvillie og Omhu, imens han krydsede i de vestindiske Farvande.
Viborger Samler, 1816-01-18
Paa Jsle de France er opdaget og forhindret en Komplot af nogle Franske, som agtede at bemægtige sig hele Øen.
Viborger Samler, 1816-01-18
De nordamerikanske Tidender af 7 Decbr. synes at bebude Fjendtligheders Udbrud imellem Staterne og nogle Jndianske Stammer.
Viborger Samler, 1816-01-18
Den 15 Novbr. sidst døde i Sydkarolina i Amerika Hr. Salomon Niblet i sit 143 Aar. Hanvar født i England. Endnu faa Dage før hans Død havde han skudt en Hjort paa Jagten.
Viborger Samler, 1816-01-18
Adskillige af Øen St. Helenas Jndvaanere have ladet deres Gods flytte til Øen Ascension - Denne afsides Øe maae og føle det Urolige der er forbunden med Bonapartes Opholdsted. Alting fordyres umaadelig og, da Kinafarerne ikke saa dristig kunde lande der; saa er og mange af disse Øeboeres Næringsvei standset - En Officeer skrev fra Øen d. 25 October med Krigskibet Ferret General Bonaparte er meget forundret og utilfreds med det ham anviiste Opholdsted, hvor han dog rimelig vil ende sine Dage. Han logerer hos Hr. Balcombe, indtil hans Bopæl bliver færdig. St. Helena er saa befæstet ved Natur og Konst, at det vil være umuligt for ham at undvige. Jmidlertid har den agtpaagivende Admiral Cockburn lagt 2 Brigger, som Vagtskibe for Øen. Madame Bertrand har siden hun kom her, været meget syg; men man haaber nu hun bedrer sig. Hun er meget høslig mod Englænderne."J Liverpool have 3 Huse hørt op at betale. Aarsagen skal være de udeblevne Remisser fra Amerika.
Viborger Samler, 1816-01-18
Fra Staden Liverpool ere nylig sendte for 16 Millioner Pd. Sterl. Vahre til Nordamerika og fra hele England for 30 Mill. Pd.
Viborger Samler, 1816-01-18
Paris 1ste og 2den Januar. Hertugen af Otranto, (Fouche) er tilbagekaldet fra sin Gesandtpost ved det Sachsiske Hof. Man paastaaer det er ham forbudet, at komme til Frankrig, Oberst Faudras, Broder til Hertuginden af Regio, skal være arresteret i Abbediet.
Viborger Samler, 1816-01-18
Den bekjendte Geograph Mentelle, døde her d. 29 Decbr. 86 Aar gl.
Viborger Samler, 1816-01-18
Ved Deputationer af Pairernes og de Deputeredes Kammer er Hs. M. Kongen og derefter Hertuginden af Angouleme, Monsteur og Hertugen af Berry lykønskede til Nyaarets Begyndelse. Kongen besvarede i naadige Udtrykke ved korte Taler de Deputerede - Fiskerkonerne havde og sendt en Deputation til Slottet i samme Ærende; men de fik ikke Audients; men overgave deres Ønsker skrivtlig.
Viborger Samler, 1816-01-18
Nyaarsdag saaes her ingen fremmede Tropper mere. St. Cloud, Boulogne etc. ere og forladte af Englændernes Militær.
Viborger Samler, 1816-01-18
Nyaarsaften kom et fransk Artilleriregiment med 14 Kanoner til Paris - En stor Deel af den Kongelige Garde, kom og modtoges med Ønsket: Kongen leve!"
Viborger Samler, 1816-01-18
Det gaaer ellers kun langsomt med den ny franske Armees Oprettelse. Paa den ene Side mangler Penge, og paa den anden have de forrige saa krigslystne Soldater liden Lyst til at tjene under de nyeFahner. Ofte maae Gensdarmer hente dem af deres Smuthuller. Blandt dem, som efter Beenaadningsloven, skulle forvises Frankrig, vare og Marskal Soult og General Vandamme. Begge stode under Politiopsigt; men de flygtede desuagtet til Brüssel; man siger de ere blevne Generaler i en fremmed Magts Tjene Fyrst Cambaceres, skal, fordi han var een af dem, som stemte for Ludvig 16des Død, nylig være betydet, at forlade Frankrig - men, da han foreviiste et Diplom, der udnævnte ham til Legationsraad ved en fremmed Ambassadør ved det franske Hof, lod man ham blive.
Viborger Samler, 1816-01-18
Sidney Smith har udstædt her en Opfordring til at yde Pengebidrag til de Kristne Slavers Løskjødelse i Barbariet. Hs. M. Kong Ludvig sees og klant Subskribenterne som Stormester for Ludvigs ordenen.
Viborger Samler, 1816-01-18
Ved en Kongelig Forordning er Pairsværdigheden og Fyrstetitlen ogsaa bestemt at skulle overgaae til Fyrst Talleyrands Broder, Grev Talleyrand Perisord.
Viborger Samler, 1816-01-18
Efter Prinds Condes Ansøgning har Kongen optaget 26 forhenværende Deputerede af Borgerstanden i Adelstanden og tilladt dem at bære Maltheser=Ridderkorset.
Viborger Samler, 1816-01-18
Kongen lader tilbagefordre fra Staden Brüssel de i dets Museum ophængte Malerier af franske Mestere.
Viborger Samler, 1816-01-18
Man paastaaer, at Rusland og Preussen ikke ville sende Bevogtnings-Commissairer til Helena, men overdrage det til de Engelske Franske og Østerrigske. Da Skibet Newkastle, som skal overføre dem, ikke kan blive færdig for om 2 Maaneder, agter den østerrigske Commissair Baron Sturmer, først at gjøre en Lystreise til Jtalien.
Viborger Samler, 1816-01-18
Den 21de Januar skal istædet for Mindetaler i Kirkerne ovor Kong Ludvig 16de, oplæses hans Tistament, som, da det blev forfattet faa Timer før hans Henrettelse, bedst er istand til at vidne om ham og hans Sinoelag.
Viborger Samler, 1816-01-18
Man vil paastaae, at Lavalette er undvigt med een i engelsk Officeeruniform, havende 2 ligeklædte Tjenere hos sig, hvoraf Lavallette var den ene Paaden første Station sendte han Lavalette bort og saade til ham "Jack, riid nu foran og bestil Heste." Frue Lavallette bekjender intet om hans Flugt - Hun siger bestandig: "Faae fat paa ham om de kand" 3 Dage for hans Dom faldt, var hun i Barselseng - Da Generalprokurør Bellart, strax efter Mandens Flugt, kom i Fængslet for at forhøre hende; gav hun sig til at lee af hans skjødesløse Paaklædning, da Stromperne hang ham om Hælene etc. Da Bellart stødte sig derover og sagde "At lee, er ikke at svare, Frue!" sagde hun: "Jeg har længe nok grædt, nu er dog eengang Touren til mig at lee.
Viborger Samler, 1816-01-18
Blandede Efterretninger.